### Beslutningstema

I denne sag orienteres udvalget om proces og ramme for den kommende facilitetsstrategi. Udvalget kan give input til processsen og rammen.

### Historik

Den 8. februar 2023 godkendte Kultur- og Fritidsudvalget procesplanen og rammen for den kommende facilitetsstrategi og besluttede, at Sundhedsudvalget, Børn- og Skoleudvalget og Teknik- og Miljøudvalget skulle orienteres og have mulighed for at give input.

### Sagsfremstilling

Strategi og Politik

Facilitetsstrategien er handling nr. 1 i politikken for Kultur-, Fritid-, og Landdistrikter for årene 2022-2023 samt en indsats i aftalegrundlaget for Bevæg Dig For Livet, og sundhed er en tværgående strategisk indsats i Visions- og Strategiplanen 2022 - 2025.

I politikken står der, at en facilitetsstrategi skal have fokus på følgende elementer/områder:

* De eksisterende faciliteter er fleksible og opdaterede, så de kan rumme nye trends, der vinder frem.
* Øget adgang til faciliteter og aktiviteter. Der skal være let adgang hertil, de skal bruges fleksibelt og på delebasis af mange forskellige udøvere.
* Faciliteter til udendørsaktiviteter styrkes.

Udviklingen af ovenstående skal ske med tanke for, hvordan det kan fremme det aktive liv for børn og unge. Det skal være i børnenes og de unges interesser og ønsker, der understøttes gennem et udbud af faciliteter og aktiviteter, de har lyst til at bruge.

Kultur- og Fritidsudvalget besluttede på mødet den 8. februar at udvide ovenstående til en bredere målgruppe, så facilitetsstrategien skal have fokus på det sunde aktive liv for alle borgere.

Procesplan

Kultur- og Fritidsudvalget har godkendt procesplan for udarbejdelse af baggrundsmateriale og facilitetsstrategi. Se bilag for uddybning.

Processen forløber fra februar til december 2023 og indeholder følgende:

* Februar: Godkendelse af procesplan og drøftelse af ramme for facilitetsstrategi
* Marts: Godkendelse af tværfaglig involvering
* [adresse]: Interessentanalyse og dataindsamling(kvantitativ data), involvering af øvrige fagområder, og forberedelse til involvering af interessenter
* April: Orientering om processen til de stående udvalg
* April-maj: Involvering af skolernes elevråd
* Maj: Orientering om den indsamlede kvantitative data til Kultur- og Fritidsudvalget
* Maj. Involvering af interessenter for indendørs faciliteter
* Juni: Involvering af interessenter for udendørs faciliteter
* Juni: Orientering om den indsamlede kvantitative data til FritidsForum
* September: Foreløbigt udkast til Kultur- og Fritidsudvalget
* September-November: Høringsfase
* December: Godkendelse af facilitetsstrategi

Rammen for facilitetsstrategien

Kultur- og Fritidsudvalget godkendte følgende ramme for facilitetsstrategien:

Tre temaer, som forholder sig til både indendørs og udendørs faciliteter. Se bilag for uddybning af temaerne.

1. vedligeholdelse og udviking af eksisterende faciliteter
2. etablering af nye faciliteter
3. afvikling eller flytning af eksisterende faciliteter

Til at understøtte de tre temaer godkendte Kultur- og Fritidsudvalget følgende fire kategorier, som forvaltningen skal indsamle data på til baggrundsmaterialet for facilitetsstrategien. Se bilag for uddybning af kategorierne.

* den demografiske udvikling
* borgernes behov
* facilitetsniveauer
* geografi

Kultur- og Fritidsudvalget udpegede borgernes behov, som særligt vigtigt at få indsamlet data på. Ligeledes påpegede Kultur- og Fritidsudvalget, at det var vigtigt med en politisk og administrativ involvering og forankring på tværs af udvalg og fagområder.

### Vicekommunaldirektøren indstiller,

at udvalget giver input til proces og ramme for facilitetsstrategien.

### Beslutning

Udvalget bakker op om proces og ramme for facilitetsstrategien, der har vigtig sammenhæng med Tønder Kommunes Ejendomsstrategi.

Richard Frandsen deltog ikke i mødet.